турската лира от почти 35 % през разследвания период би трябвало да е оказала значително въздействие върху разходите и оборота на дружествата в Турция, особено като се има предвид, че много от внесените продукти са били платени в щатски долари или във валутата на държавата износител. Освен това производителят износител заяви, че обменният курс има пряко въздействие върху окончателния марж на печалбата на дадено дружество и се позова на две предходни антидъмпингови разследвания по отношение на вноса на РСВ от КНР (86) и на вноса на мрежести тъкани от КНР (87), при които Комисията е използвала целева печалба съответно от 5 % и 12 %.
 (209)
 В това отношение се отбелязва, че твърдението на този производител износител има чисто спекулативен характер, тъй като не бе придружено от подкрепящи доказателства нито по отношение на валутата на закупуване на внесените продукти от съответното дружество, използвана за определяне на нивото на разходите за продажба и общите административните разходи („ПОАР“) и печалбата, нито по отношение на твърдяното въздействие върху разходите и оборота на дружеството или неговата печалба. Освен това този производител износител не посочи дали смята, че въздействието на девалвацията върху разходите, оборота и печалбата е положително или отрицателно. Това твърдение бе счетено за неясно и необосновано, поради което бе отхвърлено.
 (210)
 Що се отнася до позоваването на посочените в съображение 208 предходни антидъмпингови разследвания, следва да се отбележи, че целевата печалба и печалбата в представителната държава не са сравними, тъй като се отнасят за различни понятия и за различни държави. Целевата печалба по-специално, на която се позовава страната, е реализираната от промишлеността на Съюза печалба за продажбите на вътрешния пазар в Съюза при нормални условия на конкуренция и се използва за изчисляване на маржа на вредата. Печалбата в представителната държава се използва при изчисляването на нормалната стойност по отношение на подходящата представителна държава в съответствие с член 2, параграф 6а, буква а) от основния регламент. Тази печалба трябва да отразява печалбата, реализирана от дружество, произвеждащо продукта, предмет на разследването, или сходен продукт в представителна държава. Тъй като тези два различни вида печалба не са сравними и твърдението се основава на печалбата, използвана в контекст, различен от този на формирането на нормалната стойност в съответствие с член 2, параграф 6а от основния регламент, това твърдение няма отношение към настоящия случай и съответно бе отхвърлено.
 (211)
 Вследствие на това Комисията заключи, че Турция е подходяща представителна държава за целите на настоящото разследване в съответствие с член 2, параграф 6а, буква а) от основния регламент.
 (212)
 След окончателното разгласяване дружеството Taishan заяви, че Комисията не е анализирала точността и търговската реалност на данните за вноса. Например за данните за вноса, използвани при изчисляването на референтната стойност за пирофилит, не бе възможно да се определи каква част от вноса по съответния турски стоков код се отнася за пирофилит. Освен това то добави, че за този производствен фактор Турция е внасяла стоки под съответния стоков код от 33 различни държави, а единичните цени са варирали от 0,13 EUR/тон до 207 EUR/тон. В същото време използваната от Комисията референтна